Свърши царството на евтините винетки
7| 3971 |31.01.2016
Днес изтича валидността на годишните винетки за 2015 г., съобщиха от пресцентъра на Агенция „Пътна инфраструктура”. Шофьорите, които не са закупили стикер за тази година, могат да го направят от дистрибуторската мрежа - бензиностанции, пощи, големи търговски вериги, областните пътни управления, гранично контролно-пропускателните пунктове и др.
Цената на годишната винетка за леки автомобили е 97 лв., месечната – 30 лв., а седмичната - 15 лв. До 22 януари т. г. начислените приходи са 45 142 180 лв. от продажбата на 485 246 бр. винетни стикери от всички видове и категории превозни средства, включително 343 676 бр. годишни винетки за леки автомобили. Запазва се тенденцията в продажбата на различните видове стикери през януари, каквато се наблюдава през последните години.
През 2015 г. са продадени над 6,5 млн. броя винетки от всички видове и категории. Начислените приходи са над 232 млн. лв. Агенция „Пътна инфраструктура“ е предоставила на дирекциите „Социално подпомогане“ 154 625 бр. безплатни годишни винетки за 2016 г. на стойност 14 998 625 лв. Според нормативната уредба хората с увреждания получават безплатно годишен винетен стикер за автомобили. В Наредба №Н-19 от 2008 г. е посочено, че това право имат гражданите с 50 и над 50 на сто намалена работоспособност или вид и степен на увреждане, както и семействата, отглеждащи деца с трайни увреждания до 18-годишна възраст и до завършване на средното им образование. През 2015 г. на дирекциите „Социално подпомагане“ са предоставени безплатно 189 275 бр. годишни винетки за 12 681 425 лв.От 22 декември 2015 г., съгласно приетите изменения и допълнения в чл. 10а, ал. 4 от Закона за пътища, винетната такса се заплаща от собственика или ползвателя на пътното превозно средство след деклариране на регистрационния му номер.
Агенция „Пътна инфраструктура“ препоръчва на шофьорите да закупуват винетки само от официално определените за това места. Това са големите бензиностанции и търговски вериги, офисите на „Български пощи“, областните пътни управления и ГКПП. Винетки се продават в над 3300 разпространителски пункта. Пълният списък на дистрибуторската мрежа е публикуван на интернет страницата на АПИ – www.api.bg - http://www.api.bg/files/8314/5346/1182/2016_distributors_API.pdf.
Ледените дни свършиха, температурите се качват 0| 3546 |26.01.2016 Б. Бонев: Абе и Чаушеску нямаше кой да го смени, ама я как свърши 3| 11709 |24.01.2016 Кулезич : Намираме се в Армагедон -последната битка между мрака и светлината, преди да свърши света 50| 14808 |16.01.2016 Христо Иванов отчете, че за 1 г. е свършил всичката работа на предшествениците си 7| 4310 |18.12.2015
А. Симов: Арнаудова е на път да събори правителството 20| 9823 |06.06.2020
”Либерта”: Издирват Валентин Златев! 37| 9587 |06.06.2020
Ченалова: Шехерезада Арнаудова се дърпа, но ходи в офиса на Божков 14| 5013 |06.06.2020
Тома Томов: Америка винаги е била расистка държава, в момента е с инфаркт 25| 3578 |06.06.2020